SISTEMUL TRIBUNALELOR MUNCII IN GERMANIA

 

În această ţară conflictele individuale şi colective de muncă se judecă în tribunalele muncii.

Rădăcinile sistemului se regăsesc în sec. al XIX-lea, dar punctul de pornire al tribunalelor muncii ca ramură specială a tribunalelor, este Legea Tribunalelor muncii din anul 1926.

Până în acest an, tribunalele de drept civil au avut competenţe în litigiile de muncă.

În prezent, baza juridică pentru structura şi procedurile judiciare de muncă este Legea Tribunalelor Muncii (Arbeitsgerichtsgesetz) din 1953, revizuită în 1979.

Sistemul tribunalelor muncii în Germania are 3 niveluri: Tribunalul muncii de primă instanţă

Tribunalul de apel pentru muncă Tribunalul federal al muncii

În Republica Federală Germania au funcţionat 94 de tribunale de primă instanţă, iar după unificare acestora li s-au adăugat încă 29. Actualmente sunt 123 de tribunale ale muncii.

Trebuie menţionat că numărul tribunalelor muncii de primă instanţă este mult mai mic, decât numărul tribunalelor ordinare de primă instanţă.

Tribunale de apel ale muncii sunt 14, unul pentru fiecare din cele 11 landuri, unul pentru Bayern şi alte 2 pentru Nordrhein-Westfalen.

În prezent, în fiecare din cele cinci landuri ale fostei RDG este infiinţată o Curte de apel; deci în total sunt 19 tribunale de apel ale muncii.

Tribunalele muncii de primă instanţă ca şi tribunalele de apel ale muncii sunt finanţate de fiecare land în parte.

De asemenea, sindicatele importante şi asociaţiile salariaţilor din respectivele landuri trebuie întotdeauna consultate înainte de organizarea acestor tribunale; numai un foarte mic procent din bugetul alocat acestora (pentru fiecare din cele 3 niveluri) este acoperit de sumele încasate direct de aceste curti.

Curtea federală a muncii este condusă de Ministrul federal al muncii şi probemelor sociale în colaborare cu Ministrul federal de justiţie.

Tribunalele muncii de primă instanţă sunt compuse dintr-un judecător profesionist, care este preşedintele şi aşa numiţii judecători neprofesionişti (lay judges) din partea salariatilor.

Tribun~alele de apel ale muncii, ca tribunale de instanţa a doua, sunt autorizate în mod exclusiv cu audierea, judecarea apelurilor împotriva tribunalelor de muncă de primă instantă.

 

JUDECĂTORI NEPROFESIONIŞTI (LAY JUDGES) - AŞA-NUMIŢII REPREZENTANTI AI SALARIATILOR 

Judecătorii neprofesionişti ai tribunalelor muncii de primă instanţă şi ai tribunaleor muncii de instanţa a doua sunt numiţi pentru 4 ani, de către Ministrul muncii şi problemelor sociale ai landului respectiv, dintr-o listă trimisă de organizaţiile sindicate sau alte organizaţii profesionale din district.

În selectarea membrilor, Ministrul muncii şi al afacerilor sociale din respectivul land trebuie să ia în considerare şi asociaţiile profesionale sau sindicale mai mici.

Aceşti judecători neprofesionişti trebuie să aibă vîrsta de cel putin 25 de ani, iar pentru tribunalele de apel, cel puţin 30 de ani

În tribunalul federal, judecătorii neprofesionşti trebuie să aibă vîrsta de cel puţin 35 de ani. Ei trebuie să fie cetăţeni germani, iar cel promovat ca judecător neprofesionist la curtea federală trebuie să fi avut acaeastă funcţie şi într-un tribunal de primă instanţă cel puţin 4 ani.

Ca şi judecătorii profesionişti aceştia sunt independenţi. Ei nu pot fi revocaţi, transferaţi, constrânşi.

Votul acestor judecători neprofesionişti (lay judges) are aceeaşi greutate ca cel al judecătorului profesionist.

